8. Poslovni registri v statistične namene (glasovanje)
- Poročilo gospoda Hans-Petra Martina
Pred glasovanjem.
Hans-Peter Martin  
poročevalec. - (DE) Gospod predsednik, imam prošnjo v imenu vseh demokratično mislečih ljudi. Nesprejemljivo je, da se poslance Evropskega parlamenta naslavlja z besedami "rak Evrope", kar pomeni, da se poimenujejo po smrtonosni bolezni. To se ni zgodilo v Budimpešti, tako kot žalitev, na katero je včeraj opozoril gospod Schulz, ampak v Bruslju. Poslanec Evropskega parlamenta je v svojem govoru na plenarnem zasedanju tega parlamenta poimenoval kritike EU z besedo rak. Zadevni poslanec je bil Othmar Karas, podpredsednik skupine EPP. Te besede je izrekel na plenarnem zasedanju 10. oktobra 2007.
Zahtevam ...
(Predsednik je prekinil govornika.)
Predsednik
To ni bilo povezano s poročilom.
V zvezi s tem izpostavljam, da morajo biti besede in dejanja poslancev Parlamenta vedno vzorni.
